pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมศุลกากรชี้แจงกรณีเกิดความเข้าใจคลาดเคลื่อนในการนำเข้าสินค้าเกี่ยวกับการป้องกันโรคติดเชื้อไวรัสโคโรนา 2019 (COVID – 19)
วันศุกร์ที่ 10 เมษายน 2563
กรมศุลกากรชี้แจงกรณีเกิดความเข้าใจคลาดเคลื่อนในการนําเข้าสินค้าเกี่ยวกับการป้องกันโรคติดเชื้อไวรัสโคโรนา 2019 (COVID – 19)
ตามที่มีการเผยแพร่หนังสือจากผู้ประกอบการ ไปตามสื่อออนไลน์ต่างๆ มีเนื้อหาว่า “เรื่อง ด่วนจากด่านศุลกากร เรื่องการหยุดนําเข้าสินค้า คือ หน้ากากอนามัย ชุด PPE ป้องกันเชื้อไวรัสโควิด-19 เครื่องวัดไข้ และเครื่องช่วยหายใจ” นั้น
ตามที่มีการเผยแพร่หนังสือจากผู้ประกอบการ ไปตามสื่อออนไลน์ต่างๆ มีเนื้อหาว่า “เรื่อง ด่วนจากด่านศุลกากร เรื่องการหยุดนําเข้าสินค้า คือ หน้ากากอนามัย ชุด PPE ป้องกันเชื้อไวรัสโควิด-19 เครื่องวัดไข้ และเครื่องช่วยหายใจ” นั้น
กรมศุลกากร ขอเรียนว่า ข้อมูลดังกล่าวไม่เป็นความจริงแต่อย่างใด กรมศุลกากรไม่เคยมีหนังสือแจ้งผู้ประกอบการหรือผู้นําเข้าเกี่ยวกับการหยุดนําเข้าสินค้าเกี่ยวกับหน้ากากอนามัย ชุด PPE ป้องกันเชื้อไวรัสโควิด-19 เครื่องวัดไข้ และเครื่องช่วยหายใจ โดยท่านยังคงสามารถนําเข้าสินค้าดังกล่าว ได้ตามปกติ
ทั้งนี้ หากท่านพบเอกสารหรือข้อความใดๆ ที่ทําให้ท่านเกิดข้อสงสัยท่านสามารถสอบถามเพิ่มเติมได้ที่ สํานักงานศุลกากรในพื้นที่ หรือ สายด่วนกรมศุลกากร 1164 หรือศูนย์บริการศุลกากร (Customs Care Center) โทรศัพท์ 02-667-6000,02-667-7000 ต่อ 205844-8 หรือ website: www.customs.go.th
รัฐบาลไทย-ข่าวทำเนียบรัฐบาล-รมว.ดิจิทัลฯ ตรวจเยี่ยม “ศูนย์ดิจิทัลชุมชนเหล่าเสือโก้ก” จ.อุบลราชธานี
วันอาทิตย์ที่ 22 กรกฎาคม 2561
รมว.ดิจิทัลฯ ตรวจเยี่ยม “ศูนย์ดิจิทัลชุมชนเหล่าเสือโก้ก” จ.อุบลราชธานี
รมว.ดิจิทัลฯ
p.p1 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ลงพื้นที่ตรวจเยี่ยม “ศูนย์ดิจิทัลชุมชนเหล่าเสือโก้ก” จังหวัดอุบลราชธานี ซึ่งได้ปรับเปลี่ยนบทบาทจากศูนย์การเรียนรู้ ICT ชุมชนเดิม เพื่อตอบสนองการใช้งานของประชาชนให้ทันต่อการเปลี่ยนแปลงของเทคโนโลยีดิจิทัล โดยเป็นการทํางานเชิงบูรณาการของหน่วยงานภาครัฐในระดับชุมชน ใช้ศูนย์ดิจิทัลชุมชนเป็นสื่อกลางระหว่างประชาชนกับรัฐ เป็นช่องทางการรับบริการอิเล็กทรอนิกส์ และการเรียนรู้ตามอัธยาศัย ส่งเสริมการเรียนรู้ตลอดชีวิตผ่านสื่อต่างๆ เช่น โทรทัศน์เพื่อการเรียนรู้ผ่านดาวเทียม วีดิโอออนดีมานด์ และ MOOC เป็นต้น ซึ่งที่ผ่านมาศูนย์ฯดังกล่าว ได้จัดทําโครงการ “การใช้งานคอมพิวเตอร์และเครื่องมือสื่อสาร” ให้กับกลุ่มอาสาสมัครสาธารณสุขประจําหมู่บ้าน (อสม.) ผู้นําชุมชน กลุ่มสตรี และประชาชนทั่วไป โดยมีผู้ขอรับการอบรมประมาณ 600 ราย โดยกระทรวงดิจิทัลฯ ได้สนับสนุนเครื่องคอมพิวเตอร์ จํานวน 10 เครื่อง เพื่อให้ศูนย์ฯสามารถใช้ประโยชน์ได้อย่างทั่วถึงอีกด้วย เมื่อวันที่ 21 กรกฎาคม 2561 ณ ศูนย์ดิจิทัลชุมชนเหล่าเสือโก้ก อําเภอเหล่าเสือโก้ก จังหวัดอุบลราชธานี
**************************************
รัฐบาลไทย-ข่าวทำเนียบรัฐบาล-ปลัดสธ.ขอให้นายจ้างนำแรงงานต่างด้าวที่ขึ้นทะเบียนออนไลน์ไว้มาตรวจสุขภาพภายใน 30 มิ.ย. 61
วันเสาร์ที่ 14 เมษายน 2561
ปลัดสธ.ขอให้นายจ้างนําแรงงานต่างด้าวที่ขึ้นทะเบียนออนไลน์ไว้มาตรวจสุขภาพภายใน 30 มิ.ย. 61
ปลัดกระทรวงสาธารณสุข ขอความร่วมมือนายจ้างนําแรงงานต่างด้าวที่ขึ้นทะเบียนออนไลน์ไว้ 190,056 คน มารับการตรวจสุขภาพและประกันสุขภาพ ภายใน 30 มิถุนายน 2561 ที่โรงพยาบาลสังกัดกระทรวงสาธารณสุขในจังหวัดที่ตั้งสถานประกอบการ ส่วนในกทม. ที่โรงพยาบาลรัฐ 12 แห่ง
ปลัดกระทรวงสาธารณสุข ขอความร่วมมือนายจ้างนําแรงงานต่างด้าวที่ขึ้นทะเบียนออนไลน์ไว้ 190,056 คนมารับการตรวจสุขภาพและประกันสุขภาพ ภายใน30มิถุนายน2561ที่โรงพยาบาลสังกัดกระทรวงสาธารณสุขในจังหวัดที่ตั้งสถานประกอบการ ส่วนในกทม. ที่โรงพยาบาลรัฐ 12 แห่ง เพื่อให้แรงงานต่างด้าวมีหลักประกันสุขภาพ
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ความคืบหน้าการดําเนินงานตามนโยบายรัฐบาลในการตรวจสุขภาพแรงงานต่างด้าวเมียนมาร์ กัมพูชาและลาว ว่า กระทรวงสาธารณสุขเป็นหน่วยงานหลักในการดูแลทางการแพทย์และสาธารณสุขแก่แรงงานต่างด้าวที่ไม่อยู่ในระบบประกันสังคม เพื่อให้แรงงานต่างด้าวมีหลักประกันสุขภาพ โดยร่วมกับกระทรวงแรงงาน กระทรวงมหาดไทย ดําเนินการจดทะเบียนแรงงานต่างด้าวแบบเบ็ดเสร็จครบวงจร (One Stop Service)ผลการดําเนินงานของศูนย์ฯ ตั้งแต่ 5 กุมภาพันธ์ – 31 มีนาคม 2561 ตรวจสุขภาพแรงงานต่างด้าวแล้ว909,448คน และขึ้นทะเบียนออนไลน์อีกประมาณ 190,056 คน จากที่คาดการณ์ว่ามีแรงงานต่างด้าว 3 สัญชาติในประเทศไทย1.1ล้านคน
นายแพทย์เจษฎากล่าวว่า ขอให้นายจ้างนําแรงงานต่างด้าวที่ขึ้นทะเบียนออนไลน์ไว้แล้วมารับการตรวจสุขภาพ ภายใน30มิถุนายน2561ที่โรงพยาบาลสังกัดกระทรวงสาธารณสุขในจังหวัดที่ตั้งสถานประกอบการ ส่วนในกทม. ตรวจได้ที่โรงพยาบาลรัฐ 12 แห่งใกล้บ้าน เพื่อให้แรงงานต่างด้าวมีหลักประกันสุขภาพ ได้รับการตรวจคัดกรองโรคติดต่อที่เป็นอันตราย และรับการรักษา รวมทั้งการป้องกันโรค และส่งเสริมสุขภาพ โดยทุกคนจะได้รับการตรวจสุขภาพพื้นฐานเช่น เอกซเรย์ปอด เจาะโลหิตหาเชื้อซิฟิลิสและโรคเท้าช้าง เก็บปัสสาวะหาสารแอมเฟตามีนตรวจการตั้งครรภ์ ตรวจหาโรคเรื้อนและควบคุมโรคพยาธิลําไส้ ผลการตรวจพบเชื้อวัณโรค 2,584 คน โรคซิฟิลิส 1,650 คน โรคเท้าช้าง 37 คน และโรคเรื้อน 6 คน ได้ให้การรักษาทุกคน รวมทั้งพบผู้ติดสารเสพติด โรคพิษสุราเรื้อรัง และโรคจิตเวช รวม 637 ราย ซึ่งหากตรวจพบโรคต้องห้ามในการทํางาน อาทิ โรคซิฟิลิสระยะที่3วัณโรคระยะแพร่เชื้อ ติดสารเสพติด จิตฟั่นเฟือน ได้ประสานกับสํานักงานตรวจคนเข้าเมือง (สตม.) ให้ส่งกลับประเทศ
ทั้งนี้ โรงพยาบาลรัฐ 12 แห่งในกทม.ได้แก่ โรงพยาบาลราชวิถี โรงพยาบาลนพรัตนราชธานี โรงพยาบาลเลิดสิน โรงพยาบาลตากสิน โรงพยาบาลกลาง โรงพยาบาลเจริญกรุงประชารักษ์ โรงพยาบาลวชิรพยาบาล โรงพยาบาลราชพิพัฒน์ โรงพยาบาลหลวงพ่อทวีศักดิ์ โรงพยาบาลการุณย์รัศมิ์ โรงพยาบาลลาดกระบัง โรงพยาบาลสิรินธร
รัฐบาลไทย-ข่าวทำเนียบรัฐบาล-พล.อ.ประวิตร’ ย้ำฝ่ายความมั่นคง เข้มกวาดยาเสพติดออกจากชุมชนและกันไม่ให้เข้าเพิ่ม ควบคู่กับสร้างภูมิคุ้มกันสังคม
วันจันทร์ที่ 18 มีนาคม 2562
พล.อ.ประวิตร’ ย้ําฝ่ายความมั่นคง เข้มกวาดยาเสพติดออกจากชุมชนและกันไม่ให้เข้าเพิ่ม ควบคู่กับสร้างภูมิคุ้มกันสังคม
พล.อ.ประวิตร วงษ์สุวรรณ รอง นรม. และ รมว.กห. ได้กล่าวแสดงความขอบคุณและเป็นกําลังใจในการทํางานของเจ้าหน้าที่ฝ่ายความมั่นคง ป.ป.ส.และทุกหน่วยงานที่เกี่ยวข้อง
พล.อ.ประวิตร วงษ์สุวรรณ รอง นรม. และ รมว.กห. ได้กล่าวแสดงความขอบคุณและเป็นกําลังใจในการทํางานของเจ้าหน้าที่ฝ่ายความมั่นคง ป.ป.ส.และทุกหน่วยงานที่เกี่ยวข้อง ที่ได้ร่วมกันทํางานอย่างจริงจังในการป้องกันและเปิดปฏิบัติการกวาดล้างทําลายเครือข่ายยาเสพติดในทุกพื้นที่ทั่วประเทศอย่างจริงจัง ตามนโยบายรัฐบาลที่ผ่านมา
หลังจากรับทราบรายงานสถานการณ์ยาเสพติดในภาพรวม ตั้งแต่ พ.ย.61ถึง ปัจจุบันว่า สังคมมีความตระหนักและตื่นตัวต่อปัญหายาเสพติดและผลกระทบที่ตามมามากขึ้น โดยได้รับการสนับสนุนและความร่วมมือจากภาคประชาชนเพิ่มขึ้นอย่างต่อเนื่อง ในการร่วมเป็นหูเป็นตา เฝ้าระวังและแจ้งเบาะแส เป็นผลให้เจ้าหน้าที่สามารถปฏิบัติการเชิงรุกดําเนินคดีกับผู้เกี่ยวข้องและเครือข่ายแล้ว กว่า 162,000 ราย ยึดของกลางยาเสพติดได้จํานวนมาก เป็นยาบ้ากว่า 313 ล้านเม็ด , ยาไอซ์ 4,680 กก. ,ยาอี 48,745 กก. , เฮโรอีน 448 กก., กระท่อมและนํา้กระท่อมเกือบ 77,000 กก., กัญชาแห้ง 9,250 กก. โดยอายัดทรัพย์สินผู้เกี่ยวข้อง 960 ราย มูลค่ากว่า 517 ล้านบาท นําผู้เสพทั่วประเทศออกมาบําบัดรักษาแล้วกว่า 70,000 ราย ซึ่งการกวาดล้างเครือข่ายขบวนการค้ายาเสพติดในพื้นที่ชุมชนเมืองที่ผ่านมา มีผลต่อการลดปัญหาอาชญกรรมลูกโซ่ที่เกี่ยวเนื่องกันทุกพื้นที่ในภาพรวม.
พล.อ.ประวิตร’ ได้กําชับหน่วยงานความมั่นคง ขอให้กองกําลังป้องกันชายแดนคงเข้มสกัดกั้นและหยุดยั้งสารตั้งต้นและยาเสพติดในพื้นที่ชายแดน โดยต้องทําลายเครือข่ายขบวนการผลิตและลําเลียงไม่ให้เข้ามาเพิ่ม ขณะเดียวกันในพื้นที่ชุมชนและเขตเมือง ให้คงเข้มเปิดปฏิบัติการเชิงรุกต่อเนื่องกันไป โดยสานต่อและขยายเครือข่ายความร่วมมือกับภาคประชาชนให้แน่นแฟ้นมากขึ้น ในการมีส่วนร่วมกันป้องกัน เฝ้าระวังและร่วมกวาดล้างยาเสพติดออกจากแต่ละพื้นที่ชุมชนเมืองซึ่งใกล้ชิดกับกลุ่มเสี่ยงเด็กและเยาวชน
พร้อมย้ํา ขอให้ตํารวจ กวดขันและคงเข้มทั้งมาตรการทางสังคมและมาตรการทางกฎหมายในพื้นที่เสี่ยง โดยเฉพาะสถานบันเทิง สถานบริการ และโรงงานอุตสาหกรรมในแต่ละพื้นที่รับผิดชอบ สําหรับสถานศึกษาที่อยู่ระหว่างปิดการศึกษา ขอให้ประสานจัดให้มีแผนป้องกัน เฝ้าระวังยาเสพติดให้ครอบคลุมทั้งในสถานศึกษาและพื้นที่โดยรอบก่อนเปิดเทอม พร้อมกันนี้ ขอให้ร่วมกันรณรงค์ให้ความรู้และสร้างภูมิคุ้มกันกับสังคมควบคู่กันไปอย่างต่อเนื่อง
รัฐบาลไทย-ข่าวทำเนียบรัฐบาล-สิ้นเม.ย. 60 เบิกจ่ายเกินเป้า 1.94%
วันอังคารที่ 16 พฤษภาคม 2560
สิ้นเม.ย. 60 เบิกจ่ายเกินเป้า 1.94%
กรมบัญชีกลาง รายงานผลการเบิกจ่ายงบประมาณประจําปี 2560 สิ้นเดือนเมษายน 2560 เบิกจ่ายได้ 60.46% สูงกว่าเป้าหมาย 1.94% และสูงกว่าช่วงเดียวกันของปีก่อน 0.86% คาดสิ้นปีงบประมาณจะเบิกจ่ายได้ตามเป้าหมาย
นางสาวอรนุช ไวนุสิทธิ์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยถึงผลการเบิกจ่ายงบประมาณรายจ่ายประจําปี 2560 ตั้งแต่วันที่ 1 ตุลาคม 2559 ถึงวันที่ 28 เมษายน 2560 เบิกจ่ายงบประมาณภาพรวมได้จํานวน 1,652,367 ล้านบาท ของวงเงินงบประมาณ 2,733,000 ล้านบาท หรือคิดเป็นร้อยละ 60.46 ซึ่งสูงกว่าเป้าหมายร้อยละ 1.94 (เป้าหมายร้อยละ 58.52) และสูงกว่าช่วงเดียวกันของปีก่อนร้อยละ 0.86 (ปีก่อนเบิกจ่ายได้ร้อยละ 59.60) โดยเป็นการเบิกจ่ายรายจ่ายประจํา จํานวน 1,439,523 ล้านบาท ของวงเงินงบประมาณ 2,184,128 ล้านบาท หรือคิดเป็นร้อยละ 65.91 ขณะที่การเบิกจ่ายรายจ่ายลงทุน (กรณีไม่รวมงบกลาง) ได้จํานวน 212,706 ล้านบาท ของวงเงินงบประมาณ 464,226 ล้านบาท หรือคิดเป็นร้อยละ 45.82 และสูงกว่าช่วงเดียวกันของปีก่อนร้อยละ 4.73 (ปีก่อนเบิกจ่ายได้ร้อยละ 41.09) ซึ่งมีการก่อหนี้รายจ่ายลงทุนได้แล้วจํานวน 357,356 ล้านบาท หรือคิดเป็นร้อยละ 76.98
สําหรับเงินงบประมาณที่กันไว้เบิกเหลื่อมปี มีการก่อหนี้แล้วจํานวนทั้งสิ้น 233,952 ล้านบาท หรือคิดเป็นร้อยละ 84.76 และได้เบิกจ่ายแล้วจํานวน 159,935 ล้านบาท ของวงเงินงบประมาณ 276,008 ล้านบาท หรือคิดเป็นร้อยละ 57.95
โฆษกกรมบัญชีกลาง กล่าวต่อว่า ในส่วนของมาตรการกระตุ้นการลงทุนขนาดเล็กทั่วประเทศ เบิกจ่ายแล้วจํานวน 44,021 ล้านบาท ของวงเงิน 54,270 ล้านบาท หรือคิดเป็นร้อยละ 81.11 แบ่งเป็น มาตรการกระตุ้นการลงทุนขนาดเล็กทั่วประเทศ จากงบกลางปี 2559 วงเงิน 23,000 ล้านบาท เบิกจ่ายแล้วจํานวน 19,592 ล้านบาท ของวงเงินที่ได้รับจัดสรร 21,711 ล้านบาท หรือคิดเป็นร้อยละ 90.24 โดยมีการก่อหนี้แล้วจํานวนทั้งสิ้น 20,680 ล้านบาท หรือคิดเป็นร้อยละ 95.25 และโครงการลงทุนที่มีวงเงินไม่เกิน 2 ล้านบาท ของงบประมาณประจําปี 2560 เบิกจ่ายแล้วจํานวน 24,429 ล้านบาท ของวงเงินที่ได้รับจัดสรร 32,559 ล้านบาท หรือคิดเป็นร้อยละ 75.03
“กรมบัญชีกลางพร้อมกํากับและติดตามผลการเบิกจ่ายเงินงบประมาณรายจ่ายประจําปี 2560 ที่เหลืออีกเพียง 5 เดือนเท่านั้น เพื่อให้เป็นไปตามแผนและเบิกจ่ายได้ตามเป้าหมาย คาดว่าจะสามารถเบิกจ่ายได้สูงกว่าปีที่ผ่านมา” นางสาวอรนุช กล่าว
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ชาวคีรีวงโชว์ผลผลิตสมุนไพรพื้นถิ่น รมช.มนัญญา ภาคภูมิใจวิถีดั้งเดิม
วันจันทร์ที่ 17 กุมภาพันธ์ 2563
ชาวคีรีวงโชว์ผลผลิตสมุนไพรพื้นถิ่น รมช.มนัญญา ภาคภูมิใจวิถีดั้งเดิม
ชาวคีรีวงโชว์ผลผลิตสมุนไพรพื้นถิ่น รมช.มนัญญา ภาคภูมิใจวิถีดั้งเดิม แนะเยาวชนรุ่นใหม่ร่วมอนุรักษ์สานต่อพัฒนาของดีเมืองนครฯ
เมื่อวันที่ 15 กุมภาพันธ์ 2563 นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ และคณะ ลงพื้นที่เยี่ยมชมศูนย์การเรียนรู้วิชาชีพกลุ่มบ้านสมุนไพรคีรีวง ณ ตําบลกําโล อําเภอลานสกา จังหวัดนครศรีธรรมราช
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวว่า ศูนย์การเรียนรู้วิชาชีพกลุ่มบ้านสมุนไพรคีรีวง เป็นอีกหนึ่งหมู่บ้านที่มีความเข้มแข็งในการร่วมมือกันบูรณาการจัดการทรัพยากรที่ใช้องค์ความรู้ของคนในชุมชน โดยเฉพาะอย่างยิ่ง การนําสมุนไพร ผัก ผลไม้พื้นถิ่นมาแปรรูป อย่างมังคุด ผลไม้ขึ้นชื่อของคีรีวง โดยริเริ่มจาก “สบู่มังคุด ภายใต้แบรนด์ มิสเตอร์มังคุด” จุดขายที่โดดเด่นของความเป็นสบู่ออร์แกนิก เพราะเลือกใช้มังคุดปลอดสารพิษ และเป็นมังคุดเปลือกสีดําสนิท
โดยกลุ่มรับซื้อจากเกษตรกรในชุมชน และจังหวัดใกล้เคียง ซึ่งปัจจุบันได้รับรางวัลและมาตรฐานการผลิตที่ได้มาตรฐาน สามารถจัดจําหน่ายทั้งในและต่างประเทศ ภายในศูนย์การเรียนรู้ดังกล่าวยังมีการจัดจําหน่ายผลิตภัณฑ์จากสมุนไพรอื่นๆ อาทิ สบู่สมุนไพรเปลือกมังคุดผสมขมิ้น โลชั่นมะหาด โลชั่นลองกอง ขี้ผึ้งเปลือกลูกมังคุด สมุนไพรขจัดกลิ่นเท้า เป็นต้น
"ประเทศไทยเป็นผืนดินที่อุดมสมบูรณ์ มีพืชพรรณ ผลไม้ทางการเกษตรมากมาย ชุมชนคีรีวงขึ้นชื่อว่าเป็นหมูบ้านที่มีอากาศดีที่สุดในประเทศไทย เป็นเพราะคนในพื้นที่ร่วมแรงรวมใจกันดูแลชุมชนของตนเอง ฝากเยาวชนรุ่นใหม่ร่วมกันรักษา ไม่ทําลายทําธรรมชาติและพัฒนาต่อยอดสินค้าทางการเกษตรอื่นๆ ยกระดับให้ได้มาตรฐาน สร้างสินค้าดีมีคุณภาพ เพื่อจัดจําหน่ายให้กับคนในประเทศได้ใช้สินค้าดีมีคุณภาพ ในราคาที่ไม่แพง ลดการนําเข้าจากประเทศอื่นๆ รวมถึงส่งออกไปยังต่างประเทศ สร้างรายได้ที่มั่นคงและยั่งยืนให้กับครอบครัวและชุมชนต่อไป " รมช.กล่าว
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-มท. ประชุมผ่านระบบ VCS รับฟังความคิดเห็นจากการดำเนินงานตามโครงการไทยนิยม ยั่งยืนครั้งที่ 1
วันอังคารที่ 6 มีนาคม 2561
มท. ประชุมผ่านระบบ VCS รับฟังความคิดเห็นจากการดําเนินงานตามโครงการไทยนิยม ยั่งยืนครั้งที่ 1
มท. ประชุมผ่านระบบ VCS รับฟังความคิดเห็นจากการดําเนินงานตามโครงการไทยนิยม ยั่งยืนครั้งที่ 1
วันนี้ (6 มี.ค.2561) เวลา 14.00 น. ณ ห้องประชุมราชสีห์ กระทรวงมหาดไทย โดยมี นายบุญธรรม เลิศสุขีเกษม รองปลัดกระทรวงมหาดไทย เป็นประธานการประชุมเพื่อรับฟังข้อคิดเห็นจากการดําเนินงานตามโครงการไทยนิยม ยั่งยืน ผ่านระบบวีดิทัศน์ทางไกล (Video Conference) ทั่วประเทศ ร่วมกับรองอธิบดีกรมการปกครอง กรมการพัฒนาชุมชน และกรมส่งเสริมการปกครองท้องถิ่น
นายบุญธรรม เลิศสุขีเกษม รองปลัดกระทรวงมหาดไทย ได้ซักซ้อมแนวทางการรายงานผลการดําเนินการเบิกจ่ายงบประมาณ และการทําประชาคมรับฟังปัญหา และความต้องการของประชาชนกรณีที่ปัญหาความต้องการของประชาชนที่ไม่เข้าหลักเกณฑ์ตามที่หน่วยงานกําหนดให้คณะกรรมการระดับอําเภอร่วมกับภาคเอกชน ภาคประชาสังคม และสถาบันอุดมศึกษาในพื้นที่ ทําการวิเคราะห์สภาพปัญหา จัดลําดับความสําคัญและความจําเป็นเร่งด่วน รวมถึงการพิจารณาแก้ไขปัญหาตามอํานาจหน้าที่ของนายอําเภอหรือตามแนวทางการบริหารราชการที่เกี่ยวข้องต่อไป
นายชํานาญวิทย์ เตรัตน์ รองอธิบดีกรมการปกครอง ได้แจ้งซักซ้อมแนวทางการดําเนินการโครงการพัฒนาคุณภาพชีวิต เพื่อขับเคลื่อนเศรษฐกิจฐานราก หมู่บ้าน/ชุมชนละ 2 แสน ซึ่งเป็นไปตามกรอบชุมชนอยู่ดีมีสุข โดยให้พิจารณาปัญหาระดับหมู่บ้านเพื่อแก้ไขปัญหาความเดือดร้อน สนองความความต้องการของประชาชนในพื้นที่
จากนั้นได้มีการนําเสนอความคิดเห็นการดําเนินงานขับเคลื่อนการพัฒนาประเทศตามโครงการไทยนิยม ยั่งยืน ในส่วนภูมิภาค ประกอบด้วย จังหวัดสุราษฎร์ธานี จังหวัดสมุทรปราการ จังหวัดกาฬสินธุ์ จังหวัดลําปาง จังหวัดปัตตานี และจังหวัดนครปฐม ซึ่งทุกภูมิภาคสามารถดําเนินการได้เป็นไปด้วยความเรียบร้อยและมีพี่น้องประชาชนให้ความสนใจเข้าร่วมเป็นจํานวนมาก
ทั้งนี้ รองปลัดกระทรวงมหาดไทย ได้เน้นย้ําการพิจารณาโครงการต้องเป็นไปด้วยความโปร่งใสและตรวจสอบได้ และให้ถือสภาพปัญหาความต้องการของประชาชนเป็นสําคัญ.
ครั้งที่ 51/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-การประชุมคณะกรรมการส่งเสริมการพัฒนาและยกระดับสินค้าอุตสาหกรรม ครั้งที่ 5-6/2562
วันอังคารที่ 19 มีนาคม 2562
การประชุมคณะกรรมการส่งเสริมการพัฒนาและยกระดับสินค้าอุตสาหกรรม ครั้งที่ 5-6/2562
นายสุรพล ชามาตย์ รองปลัดกระทรวงอุตสาหกรรม เป็นประธานการประชุมคณะกรรมการส่งเสริมการพัฒนาและยกระดับสินค้าอุตสาหกรรม ครั้งที่ 5-6/2562
วันนี้ (19 มีนาคม 2562) นายสุรพล ชามาตย์ รองปลัดกระทรวงอุตสาหกรรม เป็นประธานการประชุมคณะกรรมการส่งเสริมการพัฒนาและยกระดับสินค้าอุตสาหกรรม ครั้งที่ 5-6/2562 เพื่อติดตามความก้าวหน้าโครงการที่ช่วยส่งเสริมพัฒนาและยกระดับสินค้าอุตสาหกรรมของกระทรวงอุตสาหกรรม อาทิ โครงการสร้างสรรค์อัตลักษณ์สินค้าอุตสาหกรรมชุมชนสู่สากล (กสอ.) และยกระดับสินค้าอุตสาหกรรมชุมชมให้มีมูลค่าสูงและดึงดูดนักท่องเที่ยว นอกจากนี้ที่ประชุมยังได้ร่วมกันพิจารณาข้อมูลและจัดทําแผนปฎิบัติการพัฒนาต่อยอด Application สินค้าอุตสาหกรรมชุมชน โดยมี นางเบญจมาพร เอกฉัตร นายประกอบ วิวิธจินดา ผู้ตรวจราชการกระทรวงอุตสาหกรรม นายจารุพันธุ์ จารโยภาส รองอธิบดีกรมส่งเสริมอุตสาหกรรม ผู้แทนกลุ่มประสิทธิภาพฯ ที่ 1-6 และหน่วยงานที่เกี่ยวข้องเข้าร่วมประชุม ณ ห้องประชุมชุณหะวัณ ชั้น 3 กระทรวงอุตสาหกรรม
รัฐบาลไทย-ข่าวทำเนียบรัฐบาล-ก.แรงงาน เตรียมออกกฎกระทรวงป้องกันลูกจ้างวัยรุ่นตั้งครรภ์ไม่พร้อม
วันพุธที่ 14 กุมภาพันธ์ 2561
ก.แรงงาน เตรียมออกกฎกระทรวงป้องกันลูกจ้างวัยรุ่นตั้งครรภ์ไม่พร้อม
กระทรวงแรงงาน เผย ครม.เห็นชอบร่างกฎกระทรวงกําหนดประเภท หลักเกณฑ์ วิธีการ เงื่อนไข และการดําเนินการของสถานประกอบกิจการเพื่อป้องกันและแก้ไขปัญหาการตั้งครรภ์ของลูกจ้างซึ่งเป็นวัยรุ่น พ.ศ. .... หวังแก้ปัญหาวัยรุ่นตั้งครรภ์ไม่พร้อม
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า เมื่อวันที่ 13 กุมภาพันธ์ 2561 ที่ผ่านมา คณะรัฐมนตรีได้มีมติเห็นชอบหลักการร่างกฎกระทรวงกําหนดประเภท หลักเกณฑ์ วิธีการ เงื่อนไข และการดําเนินการของสถานประกอบกิจการเพื่อป้องกันและแก้ไขปัญหาการตั้งครรภ์ของลูกจ้างซึ่งเป็นวัยรุ่น พ.ศ. .... ตามที่กระทรวงแรงงานเสนอ เนื่องจาก มาตรา 4 และ มาตรา 8 แห่งพระราชบัญญัติการป้องกันและแก้ไขปัญหาการตั้งครรภ์ในวัยรุ่น พ.ศ. 2559 ได้กําหนดหลักเกณฑ์ให้ผู้ประกอบกิจการมีหน้าที่ในการให้ความรู้แก่วัยรุ่นที่เข้าสู่การทํางานในสถานประกอบกิจการซึ่งมีอายุระหว่าง 15 - 20 ปี และให้กระทรวงแรงงานมีหน้าที่ออกกฎกระทรวงเพื่อให้มีการปฏิบัติตามพ.ร.บ.นี้ สําหรับสาระสําคัญของร่างกฎกระทรวงดังกล่าวกําหนดให้สถานประกอบกิจการจะต้องจัดให้มีการให้ข้อมูลข่าวสารเรื่องการตั้งครรภ์ของวัยรุ่น โดยการจัดทําคู่มือ บอร์ดประชาสัมพันธ์ เพื่อให้ความรู้แก่ลูกจ้างในเรื่องการป้องกันการตั้งครรภ์ การคุมกําเนิด การแก้ไขปัญหาการตั้งครรภ์ การแท้ง ภาวะแทรกซ้อนอันเนื่องจากการแท้ง และโรคติดต่อ ทางเพศสัมพันธ์ การติดเชื้อเอชไอวี
อธิบดีกสร. กล่าวต่อไปว่า กรณีสถานประกอบกิจการที่มีลูกจ้างตั้งแต่ 200 คนขึ้นไป ซึ่งกฎกระทรวงว่าด้วยการจัดสวัสดิการในสถานประกอบกิจการ พ.ศ.2548 กําหนดให้ต้องจัดให้มีพยาบาลประจําในสถานประกอบกิจการ ดังนั้น นายจ้างจึงต้องมอบหมายให้พยาบาลมีหน้าที่ให้คําปรึกษาแก่ลูกจ้างวัยรุ่นในสถานประกอบกิจการ นอกจากนี้ หากลูกจ้างต้องการขอคําปรึกษาหรือขอรับบริการอนามัยเจริญพันธุ์ให้ถือเป็นหน้าที่ของนายจ้างต้องสนับสนุนให้ลูกจ้างเข้าถึงบริการจากสถานพยาบาล รวมไปถึงมีระบบการส่งต่อโดยการประสานงานช่วยเหลือเพื่อให้ลูกจ้างได้รับการจัดสวัสดิการสังคมด้วย ซึ่งขั้นตอนต่อไปจะนําไปสู่การพิจารณาเพื่อปรับปรุงแก้ไขของคณะกรรมการกฤษฎีกา ก่อนจะประกาศในราชกิจจานุเบกษา เพื่อให้มีผลบังคับใช้ต่อไป
รัฐบาลไทย-ข่าวทำเนียบรัฐบาล-รมต.สมชาย กล่าวปาฐกถา ในงาน Thailand Food Innovation Forum 2018
วันจันทร์ที่ 21 พฤษภาคม 2561
รมต.สมชาย กล่าวปาฐกถา ในงาน Thailand Food Innovation Forum 2018
รมต.สมชาย กล่าวปาฐกถา ในงาน Thailand Food Innovation Forum 2018
รมต.สมชาย กล่าวปาฐกถา ในงาน Thailand Food Innovation Forum 2018
วันนี้ (21 พฤษภาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมกล่าวปาฐกถาพิเศษ เรื่อง "Transform the Future Food Industry" ภายในงาน Thailand Food Innovation Forum 2018 โดยมี นายกลินท์ สารสิน ประธานกรรมการหอการค้าไทยและสภาหอการค้าแห่งประเทศไทย พร้อมด้วยคณะกรรมการหอการค้าไทยและสภาหอการค้าแห่งประเทศไทย ผู้แทนหอการค้าจังหวัด นักธุรกิจและผู้ประกอบการ เข้าร่วม ณ ห้องบอลรูม ศูนย์การประชุมแห่งชาติสิริกิติ์
รัฐมนตรีช่วยฯ สมชาย กล่าวว่า โลกในปัจจุบันมีการเปลี่ยนแปลงอย่างรวดเร็ว และมีผลกระทบในด้านต่างๆ เป็นอย่างมาก ทําให้ประเทศไทยจะต้องปรับตัวและสร้างความเข้มแข็งให้ประเทศในทุกๆ ด้าน รัฐบาลจึงให้ความสําคัญอย่างยิ่งกับการพัฒนาที่จะสร้างความเข้มแข็งให้กับภาคส่วนต่างๆ ของประเทศอย่างครอบคลุมและยั่งยืน ด้วยโมเดลเศรษฐกิจประเทศไทย 4.0 ที่จะก้าวข้ามกับดักต่างๆ ที่เป็นอุปสรรคต่อการพัฒนาประเทศ และเสริมสร้างเศรษฐกิจไทยให้เข้มแข็ง นําพาประเทศไทยไปสู่ความมั่นคง มั่งคั่ง และยั่งยืน
สําหรับอุตสาหกรรมอาหารในปัจจุบัน บริษัทหรือผู้ประกอบการ ต้องคํานึงถึงผลกระทบจากความต้องการและการตัดสินใจของผู้บริโภค ตั้งแต่การพัฒนาผลิตภัณฑ์และการออกแบบผลิตภัณฑ์ ซึ่งผู้ผลิตจะต้องทําความเข้าใจในการเปลี่ยนแปลง พร้อมพัฒนาเทรนด์ในตลาดปัจจุบัน ว่าตลาดมีแนวโน้มไปในทิศทางใด เพื่อนํามาประยุกต์ใช้กับธุรกิจของผู้ประกอบการ นอกจากนี้กฎหมายด้านอาหารก็มีความสําคัญเป็นอย่างมากในปัจจุบัน ต้องมีการใช้มาตรฐานอุตสาหกรรมอาหารและได้รับการรับรองความปลอดภัยคุณภาพของอาหาร เพื่อให้เป็นที่ยอมรับในระดับประเทศและระดับสากล #prindustry #กระทรวงอุตสาหกรรม
รัฐบาลไทย-ข่าวทำเนียบรัฐบาล-สรรพากรยุคใหม่ไร้ผลประโยชน์ทับซ้อน
วันศุกร์ที่ 5 พฤษภาคม 2560
สรรพากรยุคใหม่ไร้ผลประโยชน์ทับซ้อน
ปัญหาการทุจริตคอร์รัปชันในหน่วยงานภาครัฐเป็นปัญหาที่สําคัญมีผลต่อการพัฒนาประเทศ ก่อให้เกิดอุปสรรคในการบริหารบ้านเมืองในทุกด้าน และส่งผลกระทบต่อทัศนคติและค่านิยมในด้านคุณธรรมจริยธรรมของประชาชนทีมีต่อเจ้าหน้าที่ภาครัฐให้เสื่อมทรามลง
ปัญหาการทุจริตคอร์รัปชันในหน่วยงานภาครัฐเป็นปัญหาที่สําคัญมีผลต่อการพัฒนาประเทศ ก่อให้เกิดอุปสรรคในการบริหารบ้านเมืองในทุกด้าน และส่งผลกระทบต่อทัศนคติและค่านิยมในด้านคุณธรรมจริยธรรมของประชาชนทีมีต่อเจ้าหน้าที่ภาครัฐให้เสื่อมทรามลง ขาดความเชื่อมั่นวางใจในระบบราชการ
กรมสรรพากร ตระหนักถึงความสําคัญของการดําเนินงานโดยยึดหลักธรรมาภิบาล เพื่อลดความเหลื่อมล้ําในสังคม และการใช้ภาษีเป็นเครื่องมือในการกระจายรายได้เพื่อสร้างความเป็นธรรม องค์กรได้รับการยอมรับจากทุกภาคส่วน กระบวนงานขั้นตอนต่างๆ มีความโปร่งใสชัดเจนและสามารถตรวจสอบได้ จึงได้จัดกิจกรรมประชาสัมพันธ์เพื่อรณรงค์ปลูกจิตสํานึก และสร้างทัศนคติที่ดีให้กับบุคลากรของกรมสรรพากรในการปฏิบัติหน้าที่ให้ดํารงตนด้วยความเที่ยงธรรม คงไว้ซึ่งเกียรติและศักดิ์ศรีของความเป็นข้าราชการ ไม่ใช้อํานาจและตําแหน่งหน้าที่แสวงหาประโยชน์โดยมิชอบสําหรับตนเองหรือผู้อื่น เพื่อเป็นการกระตุ้นเตือนให้ทุกภาคส่วนร่วมกันตระหนักถึงผลเสียหายที่เกิดจากการทุจริตคอร์รัปชัน สามารถแยกแยะระหว่างผลประโยชน์ส่วนตนกับผลประโยชน์ส่วนรวม โดยได้จัดการบรรยายเรื่อง “ความรู้เกี่ยวกับผลประโยชน์ทับซ้อน” โดยวิทยากรจากสํานักงานคณะกรรมการป้องกันและปราบปรามการทุจริตแห่งชาติ และมีการถ่ายทอดสดผ่านระบบการประชุมทางไกล (Telepresence) ให้เจ้าหน้าที่สรรพากรทั่วประเทศได้รับฟังไปพร้อมกัน นอกจากนี้ยังได้จัดทํา “คู่มือการป้องกันผลประโยชน์ทับซ้อน Conflict of Interest Prevention Guidelines” สําหรับบุคลากรกรมสรรพากร และได้นําขึ้นเผยแพร่สู่สาธารณชนผ่านทางเว็บไซต์กรมสรรพากร www.rd.go.th ที่หัวข้อ What’s new ข่าวสารอื่น ๆ เรื่อง "ผลประโยชน์ทับซ้อน 360 องศา...เรื่องนี้ ต้องขยาย" ให้ประชาชนที่สนใจอีกด้วย
ทั้งนี้ หากผู้เสียภาษีและประชาชนพบเห็นการทุจริตของเจ้าหน้าที่สามารถแจ้งเบาะแสได้ที่
1. กลุ่มงานคุ้มครองจริยธรรม สํานักบริหารทรัพยากรบุคคล กรมสรรพากร ชั้น 16 แขวงสามเสนใน เขตพญาไท กทม. 10400 โทรศัพท์ 0-2272-9527
2. ทาง E-mail : sotoso@rd.go.th
สําหรับผู้ที่มีข้อสงสัยสามารถสอบถามเพิ่มเติมได้ที่กลุ่มพัฒนาระบบบริหาร กรมสรรพากร โทรศัพท์ 0 2272 9157 0 2272 8675 และ 0 2272 8678
กรมสรรพากร เต็มที่ เต็มใจ ให้ประชาชน
สํานักบริหารกลาง ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล- สมอ. ส่งเสริมมาตรการลดความเสี่ยงการแพร่เชื้อโควิด 19 [กระทรวงอุตสาหกรรม]
วันอังคารที่ 14 เมษายน 2563
สมอ. ส่งเสริมมาตรการลดความเสี่ยงการแพร่เชื้อโควิด 19 [กระทรวงอุตสาหกรรม]
สมอ. ส่งเสริมมาตรการลดความเสี่ยงการแพร่เชื้อโควิด 19
สมอ. ส่งเสริมมาตรการลดความเสี่ยงการแพร่เชื้อโควิด 19
เนื่องจากสถานการณ์การแพร่ระบาดของเชื้อไวรัสโควิด 19 จึงขอความร่วมมือผู้ประกอบการไม่ต้องเดินทางมาที่ สมอ. เพื่อลดความเสี่ยงของการแพร่เชื้อไวรัสโควิด 19 โดย สมอ. ได้อํานวยความสะดวกให้ผู้ประกอบการสามารถยื่นคําขอต่อ สมอ. ผ่าน ระบบ e-License ซึ่งสามารถให้บริการเต็มรูปแบบแล้ว ดังนี้
• คําขอ แสดง ทํา นําเข้า
• คําขอบริการตรวจโรงงาน
• คําขอบริการเก็บตัวอย่าง
รวมถึงการให้บริการจัดส่งใบอนุญาตให้ทางไปรษณีย์(เก็บเงินปลายทาง)
ผู้ประกอบการสามารถยื่นคําขอผ่านระบบอิเล็กทรอนิกส์ (e-License) ที่www.tisi.go.thตลอด 24 ชั่วโมง